the pizza เข้ามาเปิดสาขาในห้าง robinson สมุทรปราการแล้ว เปิดร้านวันแรก 16 พค ไปเดินเตร็ดเตร่อยู่แถวๆนั้นกำลังคุยกันเรื่องพิซซ่า น้องๆพริตตี้เดินผ่านมาพอดี แจกคูปอง 1 แถม 1 ให้มาซะหลายใบ เลยอดใจไม่ไหว เดินตามเขาไปหน่อย

ร้านเปิดอยู่ชั้น 2 ติดกับร้านตำมั่ว วันแรกนี่ ลูกค้าอุ่นหนาฝาคั่งเลย โดยเฉพาะนักเรียนนั่งกันเต็ม นึกถึงสมัยก่อนๆเหมือนกันนะเนี่ย

ตัวโปร 1 แถม 1 เฉพาะสาขาจะเป็นรายการที่มีขอบชีสหรือไส้กรอก ราคาเริ่มตั้งแต่ 399 บาทขึ้นไป ดูๆแล้วไม่น่าลอง เห็นมีโปรอีกตัวเป็นหน้าใหม่ 2 หน้า หน้าเบคอนอะไรสักอย่างกับทูน่าสไปซี่ ราคาแค่ 159 บาทเอง ลองตัวนี้ดีกว่า

ทั้ง 2 หนาที่ลองทานดู รสชาติรวมๆแล้วยังไม่ถูกใจเท่าไหร่ โดยเฉพาะถาดที่สั่งแป้งบางกรอบ ทานแล้วไม่ได้ฟีลการทานเลย เกือบๆจะคล้ายทานแครกเกอร์ไปซะงั้น ส่วนอันที่เป็นแป้งหนานุ่มยังพอโอเคล่ะนะ

สำหรับร้านนี้ คงเหมาะกะวัยละอ่อนหรือแนวครอบครัว นั่งทานกันได้สนุกสนาน แถมพนักงานเยอะดี มีความกระตือรือร้น น่ารักอีกตะหาก ????